บาทเปิด 32.80 บาทต่อดอลลาร์ อ่อนค่า
เงินบาทเปิดตลาด 32.80 บาทต่อดอลลาร์ อ่อนค่าตามทิศทางภูมิภาค หลังดอลล์แข็ง มองกรอบวันนี้ 32.75-32.85บาทต่อดอลลาร์
6 ธ.ค. 2561

เงินบาทเปิดตลาด 32.80 บาทต่อดอลลาร์ อ่อนค่าตามทิศทางภูมิภาค หลังดอลล์แข็ง มองกรอบวันนี้ 32.75-32.85บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.80 บาท/ดอลลาร์ อ่อนค่าจากปิดตลาดเมื่อเย็นวันอังคารที่ระดับ 32.69 บาท/ดอลลาร์ ตามทิศทางค่าเงินภูมิภาค เนื่องจากดอลลาร์กลับมาแข็งค่าหลังนักลงทุนกลับมาถือครองดอลลาร์มากขึ้นหลังคลายกังวลเรื่องสงครามการค้า
"บาทอ่อนค่าจากช่วงท้ายตลาดเย็นวันอังคาร เนื่องจากนักลงทุนกลับมาถือครองดอลลาร์หลังคลายกังวลเรื่องสงครามการค้า แต่น่าจะเป็นสถานการณ์ชั่วคราว เพราะต้องดูภาวะเศรษฐกิจประกอบ โดยอัตราผลตอบแทนพันธบัตรสหรัฐมีความผันผวน หลังพันธบัตรระยะสั้นมีอัตราดอกเบี้ยสูงกว่าพพันธบัตรระยะยาว ทำให้นักลงทุนกังวลว่าเศรษฐกิจของสหรัฐในระยะยาวจะไม่ดี" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 32.75-32.85 บาท/ดอลลาร์